Seladoniroheline

Seladoniroheline ehk seladonroheline on üks rohelistest värvitoonidest, seladonkeraamika värvi heledapoolne hallikas roheline värvus.

Seladonnõud olid alates 10. sajandist väga hinnatud oma rohelise värvuse tõttu, mis meenutas prestiižse vääriskivi nefriidi rohelist. Glasuuri värvus tekib raud(III)oksiidi redutseerumisel raud(II)oksiidiks kuumutamise käigus, värvuse kujunemist mõjutab aga rida muid tegureid ja kemikaale, mistõttu seladonglasuuri leidub ka pruunides, kollakates ja hallides toonides.

Nimetus "seladon" on Euroopa päritolu, pärinedes 1627. aastal ilmunud prantsuse pastoraalse romaani "L'Astrée" tegelaskujust nimega Céladon, kes tavatses kanda helerohelist.

 Kasutamine 
Seladonrohelises värvis toodetakse tekstiilehttps://www.trixel.ee/kangas-7603/https://www.housedecorinteriors.co.uk/fabrics/harmonarchceladon_monarch_fabric_celadon_h_and_s_hardy_sovereign_fabric_collection/#.X9o-Q1UzaUk, kontoritarbeidhttps://www.photopoint.ee/kooli-kontorikaubad/1048508-augulooja-30-le-lehele-style-seladonroheline ja kunstitarbeid (keraamikaglasuurid, dekoratiivvärvid).

Sisekujunduses soovitatakse seladonirohelist kui elegantset ja rahustava toimega värvivalikut näiteks magamistuppa või vannituppaÕrnroheline - rahu ja vaikuse tõeline olemus. Kahvatu ja taevaliku tooniga värv, mis ei lähe iial moest. - sadolin.ee.

 Pildid 

 Variatsioonid 
1821. aasta värviõpiku "Werner's Nomenclature of Colours" järgi on seladonroheline (celadine green) kahvatu jahe roheline, mis on segatud vaserohelisest ja tuhkhallist. Värvuse näideteks toob ta pärlvaksiku (Campaea margaritaria) värvuse, paiselehe lehe alakülje ja rohelise berülli värvuse   https://www.c82.net/werner/#greens.

Pantone värvitoon PQ-13-6108 Celadon on hele külm roheline  , värvitoon 14-0114 Celadon Green on soojem hallikasroheline  .

Veebivärv Celadon on ere heleroheline  https://www.htmlcsscolor.com/hex/A9F5A9.

 Viited 

Kategooria:Rohelised värvitoonid